Tisztelt Zalaszentgróti lakosok!!

Zalaszentgrót Város Önkormányzata a Helyi Építési Szabályzat módosítását kezdeményezi a Zala Megyei Kormányhivatal által kifogásolt hiányosságok pótlására. A Kormányhivatal a Helyi Építési Szabályzattal kapcsolatosan kifogásolta, hogy az nem rendelkezik környezetvédelemről, továbbá a katasztrófavédelmi osztályba sorolás alapján meghatározott elégséges védelmi szint követelményeinek helyi szabályozásáról. A felhívásnak eleget téve az önkormányzat a Helyi Építési Szabályzatot a 314/2012. (XI.08.) Korm. rendelet 29.§ alapján egyszerűsített eljárással kívánja véleményeztetni és módosítani. Csatoltan megküldjük Önöknek a tervezett módosítással kapcsolatos javaslatunkat azzal, hogy a tervezett módosítás nem érinti a szabályozási tervlapokat.

Amennyiben a megküldött dokumentum elbírálásához szükséges, úgy a településrendezési eszközök, településrendezési és szabályozási terv illetve az építési szabályzat a város honlapján **(http://zalaszentgrot.hu/index.php/oenkormanyzat/20150101-tl-hatalyos-rendezesi-terv?start=10)** megtekinthető.

Észrevételeiket, javaslataikat 2016. október 20-ig tehetik meg írásban a Zalaszentgróti Közös Önkormányzati Hivatal címére történő megküldéssel (8790 Zalaszentgrót, Dózsa Gy. u. 1.), valamint elektronikus levélben a titkárság@zalaszentgrot.hu címen.

Zalaszentgrót, 2016. október 5.

Baracskai József

polgármester sk.